Pärast "The Wrestler"-is nähtud Rourke`i vapustavat ümberkehastumist otsustasin vaadata ka teisi hiljuti ilmunud temaga peaosas olevaid filme. "Killshot" on siis teine film, mis ilmus veel aastal 2008 koos oscarivõitjaga ning ega tal filme eelmine aasta rohkem ei olnud ka. Arvan, et esimene film, mis ma temaga nägin oli "Year of the Dragon" ja edasine on ajalugu. Rourke`il on olnud häid ja halbu rolle ning kindlasti on head ülekaalus. "The  Wrestler" tõi Rourke`i esiplaanile tagasi ja nüüd võib nautida suurt edu ning tuult tiibadesse saanud karjääri. "Killshot"-is kannab ta seekord mafia palgamõrvari rolli, kes astub tööandijate varvaste peale ning peab seejärel raha saamise ning oma identiteedi varjamise nimel paari võtma enda ümber kaost levitava kontrollimatu Richie Nixiga.